آمریکا خاریجی ایشلر ناظیری مایک پومپئو، باشقان دونالد ترامپین بو هفته کئچیریله‌جک بیرلشمیش میللت‌لر تشکیلاتی‌نین 73-جی عمومیقورولونون ایجلاسیندا ایران پرزیدنتی حسن روحانی ایله گؤروشمک ایستدیگینی بیلدیریب.
مایک پومپئو، آمریکا تی.وی کانا‌لی ان.بی.سی'ده قاتیلدیغی بیر پروقرامدا، بو گون باشلایا‌جاق بیرلشمیش میللت‌لر (بمت) 73-جی عمومی قورول ذیروه'سینی اله آلدی.
پومپئو، " باشقان ترامپ، هر آن بیری ایله گؤروشمک‌دن خوشبخت‌ اولوروق و بو مسئله‌ده اولدوقجا آچیق." ایفاده‌سینی ایشلتدی، آنجاق گؤروشمه طلبی‌نین ایران لیدری حسن روحانی طرفین‌دن گلمه‌سی لازیم اولدوغونو ساووندو.
دیگر طرف‌دن، 140دن چوخ دؤولت و حکومت باشقانینا ائو صاحب‌لیگی ائده‌جک بمت عمومی قورولوندا کئچن ایلکی مراجعتینده شما‌لی کوره نوکلئر پروقرامی سببیله یوخ ائتمکله تهدید ائدن ترامپین، بو ایل ده ایرانی هدف آلماسی گؤزلنیلیر.
ترامپ بون‌دان باشقا، ایلک دفعه آمریکانین بیرلشمیش میللت‌لر امنیت شوراسی‌نین (بمگک) سپیامبر باشقانی اولماسی سببین‌دن 26 سپتامبردا کئچیریله‌جک ایران نوکلئر آنلاشما ایله و کوتلوی قیرغین سیلاح‌لاری آنلاشماسینا دا باشقانلیق ائده‌جک و "شورا صدری" کیمی رهبرلیک دستگین‌دن ایستیفاده ائده‌جک.
بو آرادا، بمت-نین 73-جی عمومی قورولونا دانیشیق‌لارینا قاتیلاجاغی رسمی اولا‌راق آچیقلانسا دا روحانی'یه، ترامپین ایرانا قارشی تحقیرلرینی قولاق آسماماق اوچون نیویورکا گئتممه‌سی ایستیقامتین‌دکی باشقی‌لار آرتیر.
